**projektas**

**reg. Nr. T-186**

**2.27. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS BŪSTO NUOMOS**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir Lietuvos Respublikos paramos būstui įsigyti ar išsinuomoti įstatymo 20 straipsnio 6 dalimi, Pasvalio rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo, patvirtinto Pasvalio rajono savivaldybės tarybos 2020 m. vasario 26 d. sprendimu Nr. T1-16 „Dėl Pasvalio rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“, 39.3 punktu, atsižvelgdama į *(duomenys neskelbtini)* 2021 m. rugsėjo 10 d., *(duomenys neskelbtini)* 2021 m. rugpjūčio 26 d. prašymus bei įvertinusi aplinkybę, kad asmenys neturi nuosavybės teise kito tinkamo būsto, Pasvalio rajono savivaldybės taryba nusprendžia:

1. Pratęsti vienų kalendorinių metų laikotarpiui Pasvalio rajono savivaldybės (toliau – Savivaldybė) būsto, esančio Pasvalyje, *(duomenys neskelbtini)*, terminuotą nuomos sutartį, sudarytą su *(duomenys neskelbtini)*.

2. Nuomoti vienų kalendorinių metų laikotarpiui šiems asmenims suteiktus socialinius būstus kaip savivaldybės būstus rinkos kainomis, vadovaujantis Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika:

2.1. *(duomenys neskelbtini)*, Pasvalys;

2.2. *(duomenys neskelbtini)* Pasvalio r.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus vyriausioji specialistė

N. Grincevičienė

2021-09-10 tel. 8 614 53362

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS BŪSTO NUOMOS**

2021-09-10

Pasvalys

**1. Problemos esmė.**

1.1. Gauti socialinio būsto nuomininkių *(duomenys neskelbtini)* prašymai leisti nuomotis socialinį būstą kaip savivaldybės būstą rinkos kainomis, nes jų deklaruotos pajamos už 2020 kalendorinius metus daugiau kaip 25 procentais viršijo Lietuvos Respublikos paramos būstui įsigyti ar išsinuomoti įstatyme nustatytus metinius pajamų dydžius.

1.2. *(duomenys neskelbtini)*, su kuria vienų kalendorinių metų laikotarpiui buvo sudaryta Savivaldybės būsto, esančio *(duomenys neskelbtini)*, terminuota nuomos sutartis, prašymas dėl sutarties pratęsimo, nes jos deklaruotos pajamos po metų nuo terminuotos vienerių metų sutarties sudarymo dienos daugiau kaip 25 procentais viršijo Lietuvos Respublikos paramos būstui įsigyti ar išsinuomoti įstatyme nustatytus metinius pajamų dydžius.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Lietuvos Respublikos paramos būstui įsigyti ar išsinuomoti įstatymo (toliau – Įstatymas) 20 straipsnio 6 dalyje numatyta, kad, jeigu asmens ar šeimos, nuomojančio (nuomojančios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, daugiau kaip 25 procentais viršija šio įstatymo 11 straipsnio 3 dalyje nustatytus metinius pajamų ir turto dydžius, asmens ar šeimos prašymu savivaldybės tarybos nustatytos tvarkos apraše numatytais atvejais šis būstas nuomojamas kaip savivaldybės būstas rinkos kainomis, vadovaujantis Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito būsto.

Pasvalio rajono savivaldybės tarybos 2020 m. vasario 26 d. sprendimu Nr. T1-16 ,,Dėl Pasvalio rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijų mokėjimo ir permokėtų kompensacijų grąžinimo tvarkos aprašo patvirtinimo“ patvirtintame tvarkos apraše nustatyta, kad jeigu asmens ar šeimos, nuomojančio (nuomojančios) socialinį būstą, deklaruoto turto vertė ar pajamos daugiau kaip 25 procentais viršija Įstatyme nustatytą metinį pajamų ir turto dydį, asmens ar šeimos prašymu Savivaldybės taryba gali priimti sprendimą šį būstą vienų metų laikotarpiui nuomoti kaip Savivaldybės būstą rinkos kainomis. Jeigu asmens ar šeimos deklaruotas turtas (įskaitant gautas pajamas) po metų nuo terminuotos vienerių metų sutarties sudarymo dienos daugiau kaip 25 procentais viršija Įstatymo 11 straipsnio 3 dalyje nustatytus metinius pajamų ir turto dydžius, asmuo ar šeima gali teikti prašymą Savivaldybės tarybai dėl nuomos sutarties pratęsimo.

Kitais metais, nustačius, kad šių asmenų turtas ir pajamos neviršija Įstatyme nustatytų turto ir pajamų dydžių, minėti asmenys gali grįžti prie socialinio būsto nuomos sąlygų.

**3. Skaičiavimai, išlaidų sąmatos, finansavimo šaltiniai**.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Socialinės paramos ir sveikatos skyriaus

vyriausioji specialistė Nijolė Grincevičienė